
[bookmark: _GoBack]Сэтгэл судлалын шинжлэх ухааны доктор Марина Степанова энэхүү өгүүлэлдээ  ОХУ-д сургуулийн сэтгэл зүйч хэзээнээс ажиллаж эхэлсэн талаар бичсэн байна. ОХУ-д хэзээнээс сургуулийн сэтгэл зүйч ажиллаж эхэлсэн талаар өөр хоорондоо зөрүүтэй янз бүрийн хариултыг авч болно. Сургуульд дөнгөж ирээд ажиллаж байгаа мэргэжилтэн сургуулийн сэтгэл зүйн алба үүсээд даруй 20 гаруй жил, өөрөөр хэлбэл тэднийг дунд сургуульд сурч байхад л сэтгэл зүйч ажиллаж байсан гэж бахархалтайгаар хариулж байхад, түүнээс арай ахмад үеийнхэн нилээд болгоомжилсон байдлаар ердөө л 20гаруй жил буюу хөгжлийнхөө өөрийгөө тодорхойлж тогтворжих үе дээрээ явж байна гэж хариулж байх жишээтэй. Гэхдээ дунд үеийн сэтгэл зүйч нар 1980-аад оны эхэн үед / одоо бол өнгөрсөн зууны үе / “Вопросы психологии” сэтгүүлийн хуудаснаа сургуулийн сэтгэл зүйн албыг байгуулах талаархи асуудлыг хэлэлцэж байсныг мэдээж санаж байгаа. Сэтгүүлийн  бүхэл бүтэн 2 дугаар дамнасан энэхүү хэлэлцүүлгэнд сурган, хүүхдийн сэтгэл судлалын салбар дахь олон  судалгааны ажлын зохиогчид, тэргүүлэх зэргийн эрдэмтэд оролцож, энэ эхлэлийн бодит шаардлага, чухлын талаар дүгнэлтийг хийж байсан.  Сургуулийн сэтгэл зүйчийн үүслийн тухай асуултанд хариулт авах эрлийн явцад мэдээж  арай өөр хариултыг олж болох юм. Ингэхэд ямар хариулт бодит үнэнд илүү ойр вэ? Гэхдээ дор дурьдаж байгаа нөхцөлд аль талд нь үнэн илүү байгааг нэг мөр хэлэхэд бас хүндрэлтэй. Мэдээж сургуулийн сэтгэл зүйн алба мэдээж 20-р зууны 80-аад оны сүүл гэхэд бий болж эхэлсэн бөгөөд энэ нь боловсролын салбарын  бүх л байгууллагуудад сэтгэл зүйчийн албан тушаалыг бий болгох тухай ЗСБНХУ-ын Ардын боловсролын талаархи Улсын хорооны журам гарсантай холбоотой. Орос улсад 1911оны үед хүүхдийн сэтгэл судлал,  өөрийн гэсэн тодорхой туршилтын судалгааг зохион байгуулах талаархи барууны нэртэй бүтээлүүд орос хэлнээ хөрвүүлэгдэж эхэлсэн байна. 
Эхлэл.
Сургуулийн сэтгэл зүйн алба нь хоосон хөрсөн дээр үүсээгүй бөгөөд, ер нь сэтгэл судлал, сургуульд нилээд эрт орж эхэлсэн. Гэхдээ яг сэтгэл зүйч  чбиш,  харин хүүхдийн сэтгэл санааг зохион байгуулах хэрэгцээтэй байгааг ойлгож мэдэрсэн сурган хүмүүжүүлэгчид сургууль дахь сэтгэл зүйн мэдлэгийг тээгч нь болж ирсэн. Мэдээж сэтгэл судлалын шинжлэх ухааны хөгжил, түүний сургалтын процесст оруулах асуудал сэтгэл зүйч нарын өөрсдийнх нь оролдлого зүтгэлтэй салшгүй холбоотой. Өнгөрсөн зууны эхэн үед сурган хүмүүжүүлэх ухааны сэтгэл судлалыг үндэслэгчдийн нэг А.П.Нечаевын санаачлага зүтгэлээр хүүхдийн амьдралын янз бүрийн асуудлаар багш нарт зориулсан курсууд нээгдэж эхэлсэн байна. Үүнээс арай хожуу дунд шатны боловсролын байгууллагуудад сургуулийн сэтгэл зүйн  кабинетууд байгуулагдсан бөгөөд тухайн үед педологийн кабинет гэж нэрлэж байсан. Сурган хүмүүжүүлэх сэтгэл судлалын  хурлууд дээр сургаж хүмүүжүүлэх зорилтыг хэрэгжүүлэхтэй холбоотой асуудлуудыг авч хэлэлцсэн. Хувьсгалын дараа педологийн хөдөлгөөн өргөн хүрээтэй өрнөж эхэлсэн. Педологи гэдэг хүүхдийн хөгжлийн тухай шинжлэх ухаан бөгөөд хүүхдийг сэтгэл зүйн талаас  судлах асуудал энэхүү салбарын хавсарганд явж ирсэн. Хүүхдийг сэтгэл зүйн талаас судлах олон байгууллага байгуулагдаж эхэлсэн бөгөөд эдгээрийн нэгийг Лев Семенович Выготский Гомельд байгуулсан. Л.С.Выготскийн шинжлэх ухааны бүтээлийн энэхүү бага судлагдсан хуудас нь түүхчид төдийгүй практик асуудлыг шийдэхээр ажиллаж байгаа өнөөгийн боловсролын байгууллагын  сэтгэл зүйчдийн сонирхлыг татах нь мэдээж юм. Л.С.Выготскийн шинжлэх ухааны товч намтарыг авч үзэхэд мэргэжлийн болон хувийн сонирхол нь маш баялаг, янз бүрийн байдгаараа гайхашрал төрүүлэм  бөгөөд түүний Гомельд өнгөрүүлсэн амьдралын үе нь  /1917-1924 /ч маш чухал байр суурийг эзэлдэг. /Гэхдээ энэ нь түүний  Гомельд өнгөрүүлсэн 2 дахь  үе нь юм. Тодруулахад түүний Гомельд  өнгөрүүлсэн 1-р үе  1897-1913 он юм. Тэрээр 1896 онд Оршед төрсөн бөгөөд жилийн дараа гэр бүл нь Гомельд ирсэн болно. / Энэ үед Л.С.Выготский сурган хүмүүжүүлэх ухааны техникум, сургуулийн өмнөх боловсролын ажилтнуудыг бэлтгэх сургууль курс, хөгжмийн сургуульд  орос хэл, уран зохиол, соёлын түүх, эстетикийн хичээлийг зааж байсан. 1921онд байгуулагдсан, сургуулийн ажилтнуудыг бэлтгэж байсан сурган хүмүүжүүлэх ухааны техникумд Л.С.Выготский 1922оноос эхлэн ажиллаж, логик, сэтгэл судлалын хичээлийг заасан бөгөөд, 1923онд сургуулийн сэтгэл зүйн кабинетыг байгуулж, асрамжийн газрын хүмүүжигч, сургуулийн сурагчдыг судлах ажлыг явуулж байсан. Түүний энэхүү үйл ажиллагаатай холбоотой архивын материалыг Т.М.Лифанова ” Л.С.Выготскийн амьдрал үйл ажиллагаа” нэртэй номондоо дэлгэн тавьсан байна. Архивын зарим нэг материалыг авч үзвэл: 1923оны 5-р сард Выготский сурган хүмүүжүүлэх зөвлөийн хурал дээр “ Сурган хүмүүжүүлэх ухааны  техникумын дэргэд сургуулин сэтгэл зүйн кабинетыг байгуулах тухай”   нэртэй илтгэлийг таьсан байна.
Кабинетын зорилгыг дараах байдлаар тодорхойлсон. 
1. Сэтгэл судлалын курс хичээл судалснаар сэтгэл зүйн  туршлагатай болж байгааг харуулах / Техникум болон хотын бусад сургатын байгууллагуудад үйлчлэх/ 
2. Туршилтын сурган сэтгэл судлалын практик хичээл явуулахад зориулсан лаборатори байгуулах 
3. Сургалтын болон асрамжийн газрын илгээсэн ганцаарчилсан сэтгэл зүйн судалгаа явуулах шаардлагатай  эмгэг соготой хүүхдийг судлах туршилт судалгааны кабинет байгуулах. Хүүхдийг ажиглах шинжлэх ухааны арга хэлбэрийг тогтоож, шинжлэх ухааны үндэстэй тодорхойлолт гаргах
4. Биеэ даасан судалгаа явуулах ажлыг удирдах гэх мэт 
Кабинет нээж ажиллуулахад дараах арга хэмжээнүүдийг шаардлагатай гэж  үзсэн байна. Үүнд: 
· Тусдаа өрөө, доторхи тавилга олох 
· Ажиллах бүтэц: эрхлэгч, эмч-зөвлөгч, лаборант, техик ажилтан 
· Туршилтын сэтгэл судлалын талаар номын сантай болох 
· Кабинетын дэргэд багш сэтгэл зүйчдээс бүрдсэн сэтгэл зүйн зөвлөл байгуулах 
Зуны амралтаас өмнө хийх ажлуудыг дараах байдлаар тодорхойлсон байна. Үүнд: 
· Россолимогийн болон бусад арга зүйгээр эмгэг соготой -2, эрүүл -2 үүхдийг судлах 
· К.Либкнехтийн сургуульд асуулгын аргаар судалгаа авч боловсруулалт хийх
· Янз бүрийн сургуулиудад үзэх  сэтгэл судлалын курсыг боловсруулах
· Бага бүлэгтэй  практик  ажлыг зохион байгуулах 
Ер нь кабинетын ажил тэгээс эхэлсэн бөгөөд  хэдэн сарын дараа буюу 9-р сар гэхэд хийсэн ажлынхаа талаар тайлан тавьсан бөгөөд Выготскийн үүсгэн байгуулсан сэтгэл зүйн кабинетийн ажил нь практик эрэлт хэрэгцээг хангаж байсан.  1924оны 1-р сарын 3-10 ны өдрүүдэд Петроградад хуралдсан педологи, туршилтын сурган хүмүүжүүлэх ухаан, сэтгэцневрологийн талаархи Бүх Оросын 2-р хурал дээр Л.С.Выготский 3 илтгэл тавьсан байна. А.Р.Лурия, түүний илтгэлийг сонсоод 28-хан  настай залуугийн хувьд сэтгэл судлалын шинжлэх ухааны хамгийн гол чухал асуудлыг тодорхойлж байснаараа гайхашруулж байлаа гэж хожим дурсан бичсэн байдаг. А.Р.Лурия тухайн үеийн Сэтгэл судлалын институтын эрдэмтэн нарийн бичгийн дарга К.Н.Корниловаг ятгаснаар, Л.С.Выготскийг Москвад ажиллахыг урьж, тэр ч зөвшөөрснөөр түүний амьдралд, төдийгүй Оросын сэтгэл судлалын шинжлэх ухааны хөгжилд эргэлт гарсан юм.  Түүний товч намтрыг судалж байх явцад дараах сонирхолтой баримт байдаг бөгөөд, тэрээр 1924 онд хувийн анкетаа бөглөх явцдаа “ Та өөрийгөө хаана, илүү бэлтгэгдсэн мэргэжилтэн гэдгээ мэдэрдэг вэ?” гэсэн асуултанд тэрээр “Хэлгүй дүлий хүүхэдтэй ажиллах салбарт “ гэж бичсэн байдаг. Энэ нь тэрээр Гомельд ажиллаж байхдаа хөгжлийн бэрхшээлтэй хүүхдийг сургаж хүмүүжүүлэхэд анхаарл тавьж байсныг илтгэж байгаа юм. Выготский утга зохиол судлалаас сэтгэл судлал уруу орсон нь үнэн ч түүний хувь заяанд таван жилийн багшлах ажил багагүй үүрэг гүйцэтгэсэн. Юмыг бодож байдаг ямар чбагш- үргэлж өөрөө өөртөө сэтгэл зүйч байдаг. Хүүхдийн сэтгэл санааны нууцад нэвтрэхийн тулд зөвхөн мэдлэгтэй сэтгэл зүйч байх нь хангалттай бус, харин хүүхдэд үнэн сэтгэлээсээ хайртай байх нь чухал. Выготскийн хүхдийг хйрлах чанар л байсан л түүнийг хэл шинжээчээс, амьдралын шинэ тойрогт оруулсан юм гэж Игорь Рейф тэмдэглэсэн байна. 

